Hissène Habré ( Larabci : حسين حبري Ḥusaīn īabrī , Larabcin Chadi : pronounced [hiˈsɛn ˈhabre] ; French pronunciation: [isɛn abʁe] . an haife shi ranar 13 ga watan Agusta na 1942), har wayau akan rubuta sunansa da Hissen Habré, tsohon dan siyasar Chadi ne wanda ya yi Shugabancin Chadi daga shekarar 1982 har zuwa lokacin da aka sauke shi a 1990. An kawo shi kan mulki ne tare da goyon bayan Faransa da Amurka, wadanda suka ba da horo, makamai, da kuma kudade. A watan Mayun 2016, wata kotun kasa da kasa da ke Senegal ta same shi da laifin cin zarafin dan Adam, ciki har da fyade, bautar da mata don jima’i, da ba da umarnin kashe mutane 40,000, sannan aka yanke masa hukuncin daurin rai da rai. Shine tsohon shugaban kasa na farko da aka yankewa hukunci saboda take hakkin dan adam a kotun wata kasa. An haifi Habré a shekarar 1942 a Faya-Largeau, arewacin Chadi, lokacin mulkin mallakar Faransa, a cikin dangin makiyaya. Ɗaya ne daga jinsin Anakaza reshe na ƙabilar Gourane, wanda shi a karan kansa wani reshe na babbar ƙabilar Toubou.